**Ռիք Մալամբրի** (նոյեմբերի 7, 1982(1982-11-07), Ֆլորիդա, ԱՄՆ), ամերիկյան դերասան` առավել հայտնի 2010 թվականի «Քայլ առաջ 3D» ֆիլմում խաղացած Լյուք Քեթչերի (անգլ.՝ Luke Katcher) դերով։

Կենսագրություն և կարիերա
------------------------

Ծնվել է 1982 թվականի նոյեմբերի 7-ին Ֆլորիդա նահանգի Ֆորտ Ֆոլթոն Բիչ քաղաքում՝ Ջենի Թեքերտի և Թիմա Մալամբրիի ընտանիքում։

Մանուկ հասակից հետաքրքրվել է այն ամենով, ինչը կարող էր ինչ-որ չափով բացահայտել իր ներքին արտիստիզմը, այդ թվում նաև Բրեյք դանսով։
Դպրոցը ավարտելուց հետո սովորել է համակարգչային անիմացիաներ և թվային մեդիաներ։ Այդ ընթացքում փողոցում հանկարծակի հանդիպել է Wilhelmina մոդելային գործակալության գործակալին։

2003 թվականին Մալամբրին տեղափոխվել է Նյու Յորք և փայլուն կարիերա է ստեղծել մոդելային բիզնեսում՝ համագործակցելով D&G, Tommy Hilfiger և American Eagle-ի հետ։ Նա քայլել է Միլանի, Նյու Յորքի, Փարիզի պոդյումներում, մասնակցել է ֆոտոսեսիաների աշխարհի շատ երկրներում և Abercrombie & Fitch և, Ralph Lauren գովազդային ընկերություններում, աշխատել է շատ հայտնի լուսանկարիչների հետ։

2006 թվականի ամռանը մետրոյով ուղևորության ժամանակ Մալամբրին գրավել է Լոս Անջելեսի՝ տաղանդների որոնման գործակալի և քասթինքի տնօրենի ուշադրությունը։ Նրանք ծանոթանում են, և գործակալը նրան ասում է, որ նա ունի բոլոր տվյալները աստղ դառնալու համար՝ լավ արտաքին և հաճելի անհատական հատկանիշներ, խորհուրդ է տալիս հանուն կինոյի և հեռուստատեսային կարիերայի գնալ Լոս Անջելես։

Մալամբրին հետևում է խորհրդին և շուտով ստանում է դեր «Մտածել ինչպես հանցագործը», «Party Down» սերիալներում, ինչպես նաև CBS հեռուստասերիալի «Ինչպես հանդիպեցի ձեր մայրիկին» հիթում։ Հետո նրան առաջարկել են դեր ֆուտուրիստական «Սուրոգատ» թրեյլերում Բրյուս Ուիլիսի հետ, ապա՝ «We Are The Champions» ֆիլմում։

2010 թվականին դերասանը ամուսնացել է մոդել Լիզա Մեյի հետ Զույգը հիմա սպասում է իր առաջնեկին։

Հետաքրքիր փաստեր
----------------

Հնարավոր է՝ Էշթոն Քաթչերի հետ ունեցած արտաքին նմանության պատճառով նա «Քայլ առաջ 3D» ֆիլմում խաղացել է նմանատիպ Քաթչեր (անգլ.՝ Ashton Kutcher) ազգանունով կերպարի դերը։

Ֆիլմագրություն
--------------

| Հեռուստասերիալի կամ ֆիլմի անվանում | Տարի | Դեր |
| --- | --- | --- |
| A Holiday Heist | 2011 | Դունկան |
| We Are Champions | 2013 | Քևին Մակդոնալդ |
| Տաս հազար դուռ | 2010 | Սթիվեն Թելբերտ |
| Քայլ առաջ 3D | 2010 | Լյուք |
| Սուրոգատ | 2009 | Սպասավոր |
| Երեկույթների վարպետները | 2009-2010 | Բրեն |
| Ունիվերսալ զինվորներ | 2007 | Էշ |
| Մտածել ինչպես հանցագործը | 2005-2010 | Դեն Քելեր |
| Ինչպես հանդիպեցի ձեր մայրիկին | 2005-2010 |  |

Ծանոթագրություններ
------------------

1. ↑   (clothing model photo)
2. ↑  Tammen, Katie (2010 թ․ հուլիսի 6). «FWB native set to star in 3D movie». The Walton Sun. Վերցված է 2010 թ․ օգոստոսի 8-ին.(չաշխատող հղում)
3. ↑  «Abercrombie Modelnize: Rick Malambri @ NY Models». Արխիվացված է օրիգինալից 2010 թ․ օգոստոսի 16-ին. Վերցված է 2010 թ․ օգոստոսի 3-ին.
4. ↑  «Rick Malambri | MARKTbeauty». Արխիվացված է օրիգինալից 2014 թ․ մարտի 7-ին. Վերցված է 2010 թ․ օգոստոսի 28-ին.
5. ↑   Արխիվացված 2011-08-30 Wayback Machine (picture with wife, Lisa, at Hollywood premiere of «Last Song», March 25 2010)
6. ↑  Step Up 3 | PUNCH DRUNK CRITICS(չաշխատող հղում)

Արտաքին հղումներ
----------------

* Ռիք ՄալամբրիԹվիթթերում
* Rick Malambri Արխիվացված 2014-02-02 Wayback Machine at the Movieweb